मिस्टर परफेक्शनिस्ट यानी आमिर खान अपनी नई फिल्म ‘थ्री इडियट्स’ के प्रचार में कोई कसर नहीं छोड़ना चाहते हैं। नानी के घर और खूनी दरवाजे पर दस्तक के बाद वह अपने दादा के घर पहुंचे। उनके दादा कोई और नहीं भारतीय क्रिकेट टीम के पूर्व कप्तान सौरव गांगुली थे। आमिर भेष बदलकर यहां पहुंचे और खूब दादागीरी भी चलाई। बहरहाल, फिल्म प्रचार के लिए आमिर खान की यह लुका-छिपी चंदौली के एक होटल को भारी पड़ गई है। आमिर खान को गलत पहचान पर कमरा देने पर होटल को नोटिस जारी किया गया है।